Diari Oficial de la Generalitat Valenciana


Sumari del DOGV 4574, del 27-08-2003 (2003/9228)

RESOLUCIÓ de 18 de juliol de 2003, del director de l'Agència Valenciana de Ciència i Tecnologia, per la qual es concedixen les beques postdoctorals de perfeccionament de personal investigador, corresponents a l'exercici 2003.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4574

Data del DOGV
:   27-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9228


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 18 de juliol de 2003, del director de l'Agència Valenciana de Ciència i Tecnologia, per la qual es concedixen les beques postdoctorals de perfeccionament de personal investigador, corresponents a l'exercici 2003. [2003/9228]
  
L'annex II de la Resolució de 3 de febrer de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen diferents beques i ajudes per a les accions de suport a la investigació per a l'exercici 2003 (DOGV núm. 4.459, de 13 de març de 2003), establix les bases per a la concessió d'estes beques.
  
El director de l'Agència Valenciana de Ciència i Tecnologia és competent per a resoldre el present procediment, en virtut de les atribucions conferides pel Decret 43/2003, de 13 de maig, del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol del Consell de la Generalitat (DOGV núm 4.544, de 15 de juliol de 2003) i de la delegació de determinades facultats en el director de l'Agència Valenciana de Ciència i Tecnologia que establix la Resolució de 16 de maig de 2003, del president d'esta entitat.
  
Per Resolució de 25 d'abril de 2003, del subsecretari de l'Oficina de Ciència i Tecnologia, es va publicar en el tauler d'anuncis de l'Oficina de Ciència i Tecnologia (carrer Colom núm. 66 de València) i en l'adreça d'internet http://www.gva.es/ocyt/ la relació de sol·licituds admeses provisionalment i les que havien de completar la documentació preceptiva.
  
Per Resolució de 28 de maig de 2003, del director de l'Agència Valenciana de Ciència i Tecnologia, es va publicar en el tauler d'anuncis de l'Oficina de Ciència i Tecnologia i en l'adreça d'internet http://www.gva.es/ocyt la relació definitiva de sol·licituds admeses, d'excloses i de desistides.
  
Per tot això, una vegada comprovades les sol·licituds presentades i finalitzat el procés d'avaluació, vista la proposta de selecció de candidats i la llista de reserva elaborada per la comissió de selecció prevista en la base 7.4 de l'annex II de la referida resolució de 3 de febrer de 2003, resolc:
  
Primer
  
Concedir les beques postdoctorals de perfeccionament de personal investigador, a les persones beneficiàries que figuren relacionades en l'annex I de la present resolució.
  
Les dotaciones mensuals i les addicionals úniques referides en les bases 4.1 i 4.2 de l'annex II de la resolució de convocatoria seran les que per a cada persona beneficiària s'hi especifica i es lliuraran per trimestres anticipats sempre que siga possible.
  
Segon
  
Desestimar les sol·licituds de beques postdoctorals de perfeccionament de personal investigador a les persones que no figuren en l'annex I.
  
Tercer
  
Als efectes del que preveu la base 13 de l'annex II de la resolució de convocatòria, l'ordre de reserva que resulta del procés d'avaluació serà el que establix la relació que figure en l'annex II de la present resolució.
  
Quart
  
Autoritzar la despesa i disposar del crèdit corresponent per al pagament a les persones beneficiàries que figuren en l'annex I, per un import total de 221.200 euros, a càrrec del capítol IV del pressupost de l'Agència Valenciana de Ciència i Tecnologia línia de subvenció SE3640001
  
Cinqué
  
El període de gaudi d'estes beques serà el comprés entre l'1 de setembre de 2003 i el 31 d'agost de 2004.
  
L'efectivitat d'esta concessió en alló que es referix als mesos de l'any 2004 queda en tot cas condicionada a l'existència de crèdit adequat i suficient en els pressuposts de l'Agencia Valenciana de Ciència i Tecnologia de l'exercici 2004.
  
Sisé
  
El termini per a la incorporació dels becaris al grup d'investigació receptor serà de set dies comptadors des del dia 1 de setembre de 2003.
  
Esta incorporació s'acreditaria davant l'Agència de Ciència i Tecnologia dins dels deu dies següents a la data en què es produïsca.
  
La no incorporació en el dit termini s'entendrà com a renúncia a la beca, llevat dels casos en què es compte amb autorització d'ajornament, segons el que preveu la base 12.1 de l'annex II de la Resolució de 3 de febrer de 2003.
  
Seté
  
Les persones beneficiàries d'estes beques estan obligades al compliment de les bases de la Resolució de 3 de febrer de 2003.
  
Vuité
  
D'acord amb el que disposen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció Contenciósa Administrativa, la present resolució, que posa fi a la via administrativa, es podrá recórrer potestativament en reposició o caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant del mateix òrgan que ha dictat la resolució, en el termini d'un mes comptador des del dia següent a la publicació de la present resolució.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos comptador des del dia següent a la publicació de la present resolució.
  
València, 18 de juliol del 2003.- El director de l'Agència Valenciana de Ciència i Tecnologia (p.d. Resolució 16.05.2003,(DOGV 21.05.2003)): Rafael Sanus Sellés.